Obľúbená herečka, ktorej nechýba zmysel pre humor, maminka synčeka Rudka, manželka Michala Kubovčíka a najnovšie aj porotkyňa piatej série šou Tvoja tvár znie povedome. Aj to je Zuzka Kubovčíková Šebová, ktorá sa na novú rolu v porote veľmi teší.
"Som veľký fanúšik Tvojej tváre a verím, že sa budem dobre cítiť aj pri natáčaní," hovorí Zuzka, ktorá však s radosťou prijala úlohu porotkyne.
S kolegami - porotcami je nadmieru spokojná, páči sa jej však aj osmička súťažiacich. "Nevedela som si predstaviť, z koho by sa dala vyskladať nová zostava, o to viac potešená som bola. Je tam veľa nových tvárí, ľudí, ktorých by možno nik nečakal," pochvaľuje si Zuzka.
A čo od nej ako od porotkyne môžu súťažiaci aj diváci čakať? "Myslím, že si to užijem s nimi a budem im držať palce. Skôr než kritická budem zhovievavá."